"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saate toob teieni misjoniühendus One Way Mission.
Tere tulemast saatesse!
Täna jätkab Tapani Suonto õpetust Noast.
Ta nimi
Ta nimi on Ta nimi Imeline
Ta nimi on Ta nimi Nõuandja
Kõikvõimas Looja Igavene Isa
me Rahuvürst igavesti
Kõikvõimas Looja Igavene Isa
me Rahuvürst igavesti
Ta nimi on Ta nimi Imeline
Ta nimi on Ta nimi Nõuandja
Kõikvõimas Looja Igavene Isa
me Rahuvürst igavesti
Kõikvõimas Looja Igavene Isa
me Rahuvürst igavesti
Olete ilmselt kuulnud lugu nelipühi jutlustajast,
kes otsustas pidada telgikoosolekuid ja sinna ei tulnud kedagi.
Ta laulis koosoleku alguses, jutlustas ja võttis üles ohvrianni
ja tegi altarikutse, kuid telgis polnud kedagi.
Lõpuks teatas ta, et koguneme homme uuesti
ja kutsus kõiki koosolekutele. Võimendi töötas ja hääl kõlas kaugele.
Järgmisel päeval tuli üks vanur pastori juurde ja ütles,
et kuulas teisel pool järve jutlust ja kui pastor õhutas kätt tõstma,
kui keegi tahab elu Kristusele anda, siis tema olevat tõstnud.
Ta tahtis meelt parandada ja küsis, kas ta on nüüd usklik.
See on tõestisündinud lugu.
Teises loos tühja telgiga kuulis pastori juttu
telgi kõrval ojas somberdanud purjus mees,
kes tahtis ka elu Kristusele anda.
Me ei tea kunagi, mida Jumal võib teha.
Kuid on hea kuuletuda, mitte vaadata tulemustele
ega mõelda, mida teised ütlevad, vaid teha Jumala tahtmist.
Tihti lähevad head asjad liikvele väga väikestest asjadest.
See pole suur inimeste silmis, kuid Jumala plaanid on suured.
Kord saime teate ühelt 30-40 aastat usus olnud naiselt,
et ta oli läinud esmaspäeval koguduse koosolekule
ja abikaasa oli koju jäänud. Ta oli mehe eest aastaid palvetanud.
Mees sattus teleris TV7 kanalile, kus One Way saade lõppes palvega.
Mees luges palve kaasa. Kui naine koju jõudis, küsis mees:
Kutsusin Jeesuse One Way saate ajal oma ellu, kas ma olen nüüd usus?
Nii see mees pärast kümneid aastaid kestnud eestpalvet päästetud sai.
See sõnum oli väga õnnistav,
kuna enamasti me saate lõpus ei palveta,
kuid tookord tuli mõte, et täna peab palvetama.
Ja kuskil kaugel oli keegi, kelle jaoks see oli elumuutev hetk.
Me ei tea ka seda, kuhu viib sõnakuulelikkus,
kui teeme Jumala tahtmist.
Noa sõnakuulelikkus viis ta kord Ararati mäe tippu.
Livingstone'i viis see Aafrikasse, Tero Hokkase ja paljud teised
viis see Indiasse; Seppo Saarise viis see Kallvikisse
ja Maia Nymani House kohvikusse; jne jne
Sõnakuulelikkus viib edasi ja vahel väga eriliste muutusteni.
Mõelge Iiobile. Ta oli kuulekas kõiges.
Ta oli andunum jumalamees kui keegi teine.
See tee viis kannatustesse.
Ta ei sattunud sinna sellepärast, et oli niivõrd halb,
vaid seetõttu, et oli vaga ja armastas Jumalat.
Iiobi kutsumus oli väga erandlik. Vaevalt, et sul on sama kutsumine.
Iiobi jaoks oli kannatus osa tema ülesandest.
Ilma selle katsumusterohke ja raske kutsumuseta
ei teaks me täna Iiobist midagi; Iiobi sõnadel poleks mingit tähtsust.
Mõelge Iiobi sõnadele:
Issand on andnud ja Issand on võtnud; Issanda nimi olgu kiidetud!
Mis mõte neil oleks, kui Iiobi elu oleks olnud vaid lust ja lillepidu;
ei mingit valu, vaesust ega kaotusi. Mis mõte oleks tema sõnadel:
Issand on andnud ja Issand on võtnud; Issanda nimi olgu kiidetud!
Kuid just seetõttu, et ta läbis selle raske, pimeda oru,
kannatuste tee, uskudes ja lootes Jumalale,
pööramata Jumalale kibeduses selga, ja suutis öelda need sõnad,
seepärast jutlustab ta veel tänagi, nagu tuhandeid aastaid varemgi.
Tal oli ülesanne. Ta oli kuulekas.
Tema elul tervikuna oli tähtis ülesanne
ja sõnum inimkonnale.
Kuigi meie tee pole sama mis Iiobil, on meiegi elus sõnum lähedastele,
kui siiralt Kristust järgime.
Nii oli ka Noaga.
"Usu läbi sai Noa hoiatuse selle kohta, mida veel ei olnud näha,
ja ta ehitas jumalakartuses laeva oma pere päästmiseks."
Noa oli kuulekas ja uskus ning tegi Jumala sõnade kohaselt.
Kohtumõist, millest Jumal rääkis, puudutas ka Noad,
kuid Jumal oli valmistanud talle pääste.
Noa ei pääsenud kohtumõistmise ahistusest,
kuid ta pääses keset seda,
kuna Noa oli teinud Jumala õhutusel laeva.
Laev on võrdpilt Kolgata ristist.
Kaks palki löödi kord risti - kohtumõist ja pääste,
ja sellest sündis rist.
Laev mõistis patu täielikult hukka. Laev päästis veeuputuses inimese
ning austas Jumalat ja Tema armu.
Nii juhtub ka ristil. Ristil mõisteti patt täiesti hukka.
Ristil päästeti täielikult inimene ja ristil austatakse Jumalat
ja Tema mõistetamatut armu, kui Jumal võttis enda peale
ja kandis Kolgatal ära meie patud.
Mõnedele ei meeldi risti sõnum ja kristlust peetakse veriseks usuks.
Nad tahavad kuulda midagi muud ja teistsugust jumalat.
Kunagi ei hoolinud inimesed laevast ega Noa sõnumist
ja siiski oli see tõsi.
Kohtumõistmise saabudes tõstsid lained Noa sellest kõrgemale.
Seesama Jumal, kes oli otsustanud kohut mõista,
oli otsustanud ka päästa.
Piibel ütleb, et Noa läks laeva.
Mitte sellepärast, et otsustas ise oma naha päästa;
mitte sellepärast, et oli taibukas ja teadis, mida teha.
Ta läks laeva vaid seetõttu, et oli kuulekas.
Ta oli õppinud elu jooksul Jumalale kuuletuma.
Ta mõistis, et Jumala sõnad tulevad armastavast südamest.
Ta uskus heasse Jumalasse.
"Ja Issand sulges ukse tema järelt."
Ukse sulges sama käsi, kes avas taeva aknad
ja sügavuse allikad.
Sama käsi, mis sulges Noa laeva, lukustas teised sellest välja.
Sama võimatu, kui sisse pääseda, oli ka sealt välja pääsemine.
Noa oli täiesti kaitstud, kuna Jumal valmistas talle pääste.
Kuulekuse tee viis Noa pelgupaika,
kui kohtumõistmine veeres üle inimkonna.
See on kaunis võrdpilt sellest, mis meile ristil valmistati.
Kui kuulekalt Kristust järgime ja hoiame kinni Kolgata sõnumist,
oleme kaitstud laevas, mille Jumal meile on valmistanud.
Lõpuks tegi Noa midagi, mida Jumal polnud käskinud.
Ta ohverdas tänuohvri.
Noa ehitas Jumalale altari ja ohverdas tänuohvri.
On asju, mida Jumal tegema ei õhuta, kuid siiski ootab meilt.
Üks neist on see, et kiidame ja teenime Teda südamest
isegi siis, kui on raske.
Need päevad olid Noa elus ilmselt väga dramaatilised.
Ta ei jäänud neid taga nutma, vaid pööras pilgu elavale Jumalale
ja hakkas Teda ülistama.
See räägib sellest, miks Noa oli mees Jumala südame järgi.
Ebausk oleks hakanud kummardama laeva ja inimtarkust;
maagiausk oleks teinud sellest Jumala.
Noa andis tänu Jumalale, laeva ei mainitud enam üldse;
see oli vaid tööriistaks.
Nii on ka meie laev One Way Mission töövahendiks,
et paljud saaksid päästetud.
Kui süda loobub elavast Jumalast, kiindub see kõike välisesse -
kommetesse, meetoditesse, asjadesse, peosaalidesse, hooneisse,
organisatsioonidesse.
Inimene hakkab kummardama oma geniaalsust ja andekust.
Kui Mooses ülendas kõrbes mao, hakkas Iisrael seda kummardama
ja teenis vaskmadu, kuni Hiskija Nehustani puruks lõi.
Pole vaja teenida midagi muud peale elava Jumala.
Kuigi One Way on meile tähtis
ja Jumal on meid selle nägemuse juurde kutsunud,
põleb see kõik kunagi tuhaks.
Kõik, mida siin ehitame, põleb tuhaks.
Järele jääb vaid kogudus, kes südame usuga siit ausse tõuseb
ja pärib taevariigi.
Üksnes sinna ehitame püsivat ja igavest.
Ja Issand tundis meeldivat lõhna ja Issand mõtles oma südames:
Ma ei nea enam maad inimese pärast,
sest inimese südame mõtlemised on kurjad ta lapsepõlvest peale;
ma ei hävita ka enam kõike, mis elab, nõnda nagu ma olen teinud.
Niikaua kui püsib maa, ei lõpe külv ega lõikus,
külm ega kuum, suvi ega talv, päev ega öö.”
Jumal ütles: "Ma panen pilvedesse oma vikerkaare.
Kui pilvedes nähakse vikerkaart ... siis ma mõtlen oma lepingule."
See pole märgiks inimestele, vaid Jumalale.
On imeline teada, mida Jumal meenutada tahab -
Ta tahab meenutada lepingut, mitte pattu.
Kui armupäike kohtub kohtumõistmise pilvedega,
sünnib sellest lepingu tähisena vikerkaar.
Kaar on märgiks tuhandete aastate tagant.
Kolgatal pimendasid kohtumõistmispilved taeva
ja kõlas hüüd: See on lõpetatud.
See on lõplik leping, millele võime rahus loota.
"Kui pilvedes on vikerkaar, siis ma vaatan seda
ja mõtlen igavesele lepingule," ütles Jumal Noale.
Jumal vaatab vikerkaare peale.
Võimalik, et praegusegi patuse sugupõlve keskel,
kus pimedus, vale ja jumalatus kasvab sellistesse mõõtmetesse,
et vahel tundub arusaamatu, kuidas Jumal võib seda vaadata
ja sel jätkuda lasta.
Kui Jumal vaatab inimsugu maa peal, näeb ta vikerkaart ja see meenutab,
et Ta lubas kord mitte kunagi enam veeuputust saata.
Ta mäletab oma lepingut. Tal on meeles armu leidnud Noa.
Kui Jumala südant valdas kohtumõistmismeeleolu,
sai üks kuulekas inimene armu.
Tal on meeles päev, kui Ta kohtus Noaga Ararati mäel
tänuohvri ääres, kui taevasse tõusis meeldiv lõhn.
Meile on valmistatud päästelaev, Noa laev on vaid selle võrdkuju, -
Jeesuse Kristuse päästetöö Kolgatal.
Me ei saa sellele midagi lisada, kuid midagi me siiski teha saame.
Võime olla kuulekad Jumalale ja teha seda, milleks Ta meid kutsus -
ehitama laeva, kuni aega jätkub, ning kiitma ja tänama Jumalat,
kes väärib tänagi kogu meie tänu ja ülistust. Aamen.
Kiigu tasa kaunis kaarik
tule kanna koju mind siit
Kiigu tasa kaunis kaarik
tule kanna otse koju mind siit
Kui jõuad sinna enne mind
tule kanna koju mind siit
Kui pühad koos kõik marsivad
läbi taevalinna värava oo Jumal
las mind olla nende hulgas kui pühad koos kõik marsivad
Näen juba kaarikut tean ta tuleb
Näen juba kaarikut mis tuleb järgi mul
Kõik pühad koos aus marsivad
igaveseks taeva lä'evad
Kui pühad koos kõik marsivad
läbi taevalinna värava oo Jumal
las mind olla nende hulgas kui pühad koos kõik marsivad
Las mind olla nende hulgas kui pühad koos kõik marsivad
Väga minna tahan ma!
Siin võib kohe tummaks jääda.
Kui mõelda, kuidas mustanahaliste spirituaalid sündisid,
kui nad tegid uuel mandril puuvillapõllul tööd
ja nende selgadel vihisesid isandate piitsalöögid.
Mõelge sellele sõnumile - keset kõike seda kogesid nad,
et oleme teel koju, vankrid tulevad meile järgi.
Jumala Sõna räägib kõigest, mida Kristus on teinud.
Isegi, kui piitsad vihisevad, Jeesus on teel meile järgi,
et meid koju viia.
See on rahu, lootuse ja kõige allikas.
Siin on kõigi rasside rikkus. Nemad väljendasid seda nii.
Meie soomlased nutame, kuid oleme sama õnnelikud.
Jumala maailm on nii imeline ja oleme teel veel imelisemasse.
Nii ruttu möödus tänane pooltund.
Kui sa ei kuulnud nädala eest Tapani Suonto õpetuse 1. osa,
leiad selle meie veebilehe arhiivist www.onewaymission.fi
Loodetavasti kohtume nädala pärast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri
toimisto@onewaymission.fi